Diari Oficial de la Generalitat Valenciana


Sumari del DOGV 4368, del 30-10-2002 (2002/11561)

RESOLUCIÓ de 24 de setembre de 2002, del director del Centre de Desenvolupament Marítim, relativa a la concessió administrativa per a instal·lació d'un suport múltiple amb dos telèfons en el port de Moraira formulada per Telefónica Telecomunicaciones Públicas, SA.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4368

Data del DOGV
:   30-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/11070


Data del document
:   24-09-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Teulada
    * adjudicació de contracte administratiu
    * telèfon
    * instal·lació portuària
    * infraestructura urbana

RESOLUCIÓ de 24 de setembre de 2002, del director del Centre de Desenvolupament Marítim, relativa a la concessió administrativa per a instal·lació d'un suport múltiple amb dos telèfons en el port de Moraira formulada per Telefónica Telecomunicaciones Públicas, SA. [2002/F11241]
  
Amb data 24 de setembre de 2002, el director del Centre de Desenvolupament Marítim va dictar la següent resolució:
  
Amb data 11 de novembre de 2001 la mercantil Telefónica Telecomunicaciones Públicas, SA, va presentar sol·licitud de concessió administrativa per a instal·lació d'un suport múltiple amb dos telèfons en el port de Moraira.
  
Vist informe favorable emés el 30 de gener de 2002 pel Servici d'Explotació i Conservació de Ports en què es proposava que s'atorgue la concessió administrativa sol·licitada en el qual s'indica, entre altres punts, que
  
«La instal·lació es reduïx a la implantació d'un suport múltiple amb dos telèfons al costat del control d'accés de l'estacionament existent en el moll pesquer, segons s'indica en el pla adjunt.
  
La instal·lació es completa amb 40 metres de cablejat sobre façana i la realització d'una rasa de 8 metres de longitud on s'instal·laran dos tubs de PVC de 40 mm cada un per al cablejat.
  
El cost de les obres i instal·lacions descrites ascendix a la quantitat de 5.024'16 euros, segons pressupost presentat pel sol·licitant, i s'ha previst un benefici net anual de 1.417,25 euros.
  
El port de Moraira, en la seua zona pesquera, manca d'una instal·lació com la sol·licitada i, no obstant això, té una important càrrega turística durant tot l'any, atrets entre altres coses per la subhasta de peix que diàriament es realitza en la llotja del port. Sens dubte este fet genera una demanda del servici públic de telefonia que es pretén instal·lar.
  
Atés que la instal·lació no interferix el normal desenvolupament de l'activitat portuària i que la prestació d'este servici telefònic atén la demanda dels usuaris del port i dels veïns de la zona, este Servici d'Explotació i Conservació de Ports proposa a la Direcció del Centre de Desenvolupament Marítim que atorgue la corresponent concessió».
  
Vist informe favorable emés per l'Ajuntament de Teulada el 12 de juny de 2002, en què precisava que la instal·lació haurà de respectar el pas zebra, i que s'han de soterrar les instal·lacions segons la norma tècnica.
  
De conformitat amb el que disposa l'article 146 del Reglament per a l'Execució de la Llei de Costes, es va sotmetre la sol·licitud a informació pública per un termini de 20 dies, durant el qual no es van presentar al·legacions.
  
Per la Resolució de 17 de juny de 2002 es va sotmetre a l'acceptació de la mercantil i es van sol·licitar les condicions en què podria atorgar-se la concessió de referència. Es va rebre el 24 de setembre de 2002 l'escrit d'acceptació d'estes.
  
Fent ús de les atribucions que concedix al director del Centre de Desenvolupament Marítim l'article 35 del Decret 210/2000, de 18 de juliol, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Atorgar a la mercantil Telefónica Telecomunicaciones Públicas, SA, concessió administrativa per a la instal·lació d'un suport múltiple amb dos telèfons en el port de Moraira, de conformitat amb la documentació presentada; segons les condicions que s'indiquen en els plecs inserits a continuació:
  
1a. Termini
  
Esta concessió s'atorga per termini de cinc anys, prorrogables anualment a la tàcita fins a un màxim de 10, i es deixa fora de perill el dret de propietat, sense perjuí de tercer, sense cessió del domini públic ni de les facultats dominicals de l'administració.
  
2a. Superfície autoritzada
  
El mesurament de la superfície autoritzada és la que s'arreplega a continuació, i queda dibuixada la seua situació en els plànols adjunts.
  
Objecte Mesurament
  
MI Rasa 8
  
M2 Cabina 2
  
3a. Transmissibilitat
  
La present concessió és transmissible per actes inter vivos prèvia autorització de l'Autoritat Portuària i es considera que qui se subrogue en els seus drets assumirà també les obligacions que s'imposen en esta concessió.
  
L'Autoritat Portuària podrà exercir els drets de tempteig i retracte en els termes legalment previstos.
  
Quan la persona jurídica titular d'una concessió es transforme, es fusione amb una altra o s'escindisca, es considerarà que s'ha produït un canvi de titularitat, i és, per tant, necessari l'autorització expressa a què es referix el paràgraf anterior.
  
Quan el concessionari siga una persona jurídica, l'activitat principal de la qual consistisca en el gaudi de la concessió, es considerarà transmissió qualsevol canvi de titularitat de les accions o participacions que supose substitució dels socis o accionistes que ho foren al temps de l'atorgament de la concessió, en percentatge igual o superior al 50% del capital social.
  
Si la societat titular canvia únicament de denominació social, només estarà obligat a notificar-ho a l'Autoritat Portuària.
  
4a. Gravamen
  
La constitució d'hipoteques i altres drets de garantia sobre la concessió haurà de ser autoritzada per l'Autoritat Portuària.
  
5a. Ús i explotació
  
La concessió es destinarà a l'activitat definida en la resolució d'atorgament, sense que el concessionari puga destinar el domini públic concedit, ni les obres en ell executades a usos distints dels expressats.
  
6a. Rescat per obres
  
En el cas que el domini públic siga necessari totalment o parcialment per a la realització d'activitats o execució d'obres declarades d'utilitat pública i per a realitzar-les fóra necessari utilitzar o destruir en tot o en part les obres de la concessió, l'administració podrà procedir al rescat d'esta abans del seu venciment.
  
A l'efecte s'incoarà expedient de rescat de la concessió, en el qual es donarà audiència al concessionari, sense que el concessionari tinga un altre dret que el de ser indemnitzat per les obres no amortitzades, valorades en els termes establits en la Llei de Ports.
  
En esta valoració no es tindran en compte les obres realitzades pel concessionari sense prèvia autorització, les quals passaran igualment a l'administració sense dret a indemnització. El concessionari podrà, a més, retirar lliurement aquells elements existents en la concessió que no hagueren sigut indicats en l'acta de reconeixement final i no estiguen units de manera fixa a l'immoble, sempre que amb això no es produïsca trencament ni deterioració d'este, llevat que l'administració decidisca també el seu rescat.
  
Si les obres es trobaren deteriorades, l'administració determinarà el pressupost de les despeses necessàries per a deixar-les en bon estat, el qual es notificarà al concessionari abans de ser aprovat. El seu import es rebaixarà de la taxació, i la diferència que resulte serà la quantitat que s'abone al concessionari.
  
Realitzada l'entrega a l'Autoritat Portuària dels béns rescatats es tornarà la fiança d'explotació, a sol·licitud del concessionari, amb la deducció, si és procedent, de les quantitats que el concessionari haja de fer efectives per les responsabilitats en què haja incorregut.
  
7a. Impostos i fiances
  
Dins del termini d'un mes, comptador a partir del coneixement de la resolució d'atorgament pel concessionari, serà abonat per este l'import corresponent a l'impost sobre Transmissions Patrimonials i Actes Jurídics Documentats, d'acord amb el Reial Decret Legislatiu 1/1993, de 24 de setembre.
  
Amb anterioritat a l'atorgament de la concessió, el concessionari haurà de consignar, en metàl·lic o en aval bancari, en la Tresoreria de la Generalitat, les fiances que s'indiquen a continuació, del compliment de les quals donarà coneixement a esta administració:
  
a) Una fiança per obres que s'establix en la quantitat de dos-cents cinquanta-un euros amb vint-i-un cèntims (251,21 euros), corresponent al 5% del pressupost total de la instal·lació.
  
Esta fiança respondrà de l'execució de les obres, i es tornarà al concessionari, a instància d'este, una vegada haja transcorregut un any des que haja sigut aprovada l'acta de reconeixement final de les obres i s'haja constituït la fiança d'explotació.
  
b) Una fiança d'explotació, per import de tres-cents quaranta-nou euros amb quaranta-huit cèntims (349,48 euros). La fiança d'explotació respondrà de totes les obligacions derivades d'esta concessió, de les sancions que per incompliment de les condicions d'esta es puguen imposar al titular de la concessió i dels danys i perjuís que tals incompliments puga ocasionar.
  
Si l'administració executara parcialment o totalment la fiança, el concessionari queda obligat a completar-la o reposar-la en el termini d'un mes comptador a partir de la notificació de la disminució del seu import. L'incompliment d'esta obligació serà causa de caducitat de la concessió.
  
La fiança d'explotació s'actualitzarà cada cinc anys en proporció a la variació experimentada per l'índex general de preus al consum per al conjunt nacional total (IPC) durant eixe període.
  
La fiança d'explotació serà tornada al terme del termini concesional si no existira responsabilitat per incompliment de les obligacions a què respon.
  
7a. Obres. Replantejament i projecte de construcció
  
Totes les obres i instal·lacions necessàries per a la posada en funcionament del suport múltiple hauran de ser portades a terme d'acord amb la memòria presentada amb la sol·licitud, i qualsevol modificació haurà de ser autoritzada per la Conselleria d'Obres Públiques, Urbanisme i Transports.
  
S'haurà de complir la normativa vigent que els siga d'aplicació, i el termini d'execució màxim autoritzat serà de dos mesos, comptadors a partir de la data de notificació de la resolució d'atorgament.
  
El concessionari sol·licitarà per escrit, amb la suficient antelació perquè les obres puguen començar-se dins del termini, el replantejament d'estes, que farà l'enginyer director del port i personal auxiliar a les seues órdens, amb assistència de l'interessat, i s'alçarà acta i plànol en què es consignarà la superfície ocupada, que serà sotmesa al director general d'Obres Públiques per a la seua aprovació, si procedix.
  
Quan el projecte presentat pel concessionari tinga caràcter de bàsic, abans del replantejament de les obres, i en tot cas i en el termini de dos mesos, des del coneixement de l'adjudicació de la concessió, el concessionari haurà de presentar el projecte de construcció.
  
Este projecte de construcció serà examinat pels servicis tècnics per a comprovar que és suficientment complet i no altera el projecte bàsic sotmés a informació pública. Si els citats servicis estimen que el projecte és incomplet, el concessionari haurà de completar-lo degudament en el termini que a l'efecte se li concedisca.
  
En el cas que el projecte de construcció diferisca substancialment del projecte bàsic sotmés a informació pública l'administració podrà adoptar alguna de les següents decisions:
  
a) Obligar el concessionari que adapte el projecte de construcció al bàsic.
  
b) Sotmetre el projecte de construcció a informació pública i als tràmits pertinents per a la modificació de les concessions.
  
La concessió no tindrà efectes fins que esta administració done la seua conformitat al projecte de construcció.
  
Si transcorregut el termini assenyalat en les condicions particulars per al començament de les obres, estes no s'hagueren iniciat per causes no justificades, segons el parer de l'Autoritat Portuària, esta declararà la caducitat de la concessió, i quedarà al seu favor la fiança de construcció. En el supòsit en què el concessionari acredite que no ha iniciat les obres en el termini establit perquè se li han denegat, per part d'altres organisme públics, les llicències, permisos i altres autoritzacions necessàries, podrà renunciar a la concessió, i en este cas se li tornarà la fiança de construcció.
  
En tot cas, el concessionari podrà sol·licitar la pròrroga del termini establit per a l'inici de les obres que serà atorgada per l'Autoritat Portuària sempre que existisquen raons que justifiquen la demora en l'inici de les obres.
  
8a. Reconeixement de les obres
  
Acabades les obres, el concessionari sol·licitarà per escrit de la Direcció Tècnica del Port el reconeixement d'estes, que es farà amb assistència d'este i de l'interessat, i s'alçarà acta que serà elevada al director general d'Obres Públiques, per a la seua aprovació, si procedeix.
  
En l'acta s'arreplegarà la superfície exacta ocupada per la concessió, a la qual s'aplicarà el cànon a què es fa referència en la condició 14a.
  
9a. Vigilància de les obres
  
Les obres quedaran sota la inspecció i vigilància del director tècnic del port i no seran obstacle al pas per a l'exercici de la vigilància litoral, i queda obligat el concessionari a conservar-les en bon estat i no podrà, el mateix que el terreny, arrendar-les ni destinar-les a usos distints que els expressats.
  
10a. Inspecció de l'execució
  
L'administració podrà inspeccionar en tot moment l'execució de les obres, per a comprovar si estes s'ajusten al projecte en base al qual s'ha atorgat la concessió. Si apreciara l'existència de desviacions en relació amb este, podrà aprovar el reconeixement de les obres quan estime que la modificació no altera substancialment la concessió, ni requerix una nova informació pública, o tramitar la seua legalització mitjançant el procediment corresponent, o disposar que les obres s'ajusten al projecte autoritzat. En este últim supòsit, si el concessionari no ho fa en el termini que se li indique, es procedirà a la incoació d'expedient de declaració de caducitat de la concessió.
  
11a. Despeses
  
Les despeses originades pels anuncis de la informació pública i de la resolució d'atorgament de la concessió seran a càrrec del concessionari.
  
Les despeses que s'originen pel replantejament, la inspecció i el reconeixement de les obres, seran a càrrec del concessionari.
  
12a. Altres autoritzacions
  
L'atorgament d'esta concessió no eximix el seu titular de l'obtenció de les llicències, permisos i autoritzacions que siguen legalment exigibles, ni del pagament dels impostos que li siguen d'aplicació, incloent l'impost sobre béns immobles, o el que legalment el substituïsca.
  
13a. Renúncia
  
Si l'interessat desistira de la petició o renunciara al títol, perdrà la fiança o fiances constituïdes. A més, excepte decisió contrària de l'administració, quedarà obligat a alçar les obres i instal·lacions a la seua costa, i deixarà el terreny de la concessió lliure de tota ocupació, en el termini que se li assenyale.
  
14a. Cànon
  
El titular de la concessió està obligat a abonar a la Generalitat Valenciana les següents quantitats:
  
a) Cànon per aprofitament de superfícies: cent seixanta-nou euros amb quaranta-huit cèntims/any (169'48 euros/any) pagadors per semestres avançats, prèvia liquidació que li farà esta administració, obtingut d'aplicar 14'14 euros/m/any pels 8 metres de rasa, i 28,18 euros/m²/any pels 2 metres quadrats de cabina.
  
b) Cànon per activitat comercial: cent huitanta euros/any (180 euros/any).
  
Total cànon anual: tres-cents quaranta-nou euros amb quaranta-huit cèntims (349,48 euros)
  
L'import assenyalat no inclou l'IVA o qualsevol altre impost que haja de ser aplicat.
  
El dia 1 de gener de cada any, el cànon podrà ser revisat aplicant les variacions que hi ha hagut en l'Índex de Preus al Consum de l'any anterior, d'acord amb l'Institut Nacional d'Estadística.
  
Igualment la quantia del cànon estarà subjecta a actualització d'acord amb les disposicions legals que respecte d'això dicte amb caràcter general la Generalitat Valenciana per a instal·lacions nauticoesportives.
  
15a. Obligació de conservació i manteniment
  
El concessionari queda obligat a conservar i mantenir les obres i terrenys concedits en perfecte estat d'utilització, fins i tot des dels punts de vista de neteja, d'higiene i d'estètica, i realitzarà a càrrec seu els treballs de conservació i manteniment i totes les reparacions que calguen per a això.
  
16a. Efectes reversió
  
Quan per venciment del termini concesional es produïsca la reversió, quedaran extingits automàticament, sense necessitat de declaració expressa, els drets reals o personals que pogueren tindre terceres persones sobre el domini públic concedit i les obres i instal·lacions objecte de la concessió. Tampoc assumirà l'administració els contractes de treball que poguera haver concertat el concessionari per a l'exercici de la seua activitat empresarial, sense que, per tant, puga de cap manera entendre's que la reversió implica la successió d'empresa prevista en l'article 44 del Text Refós de la Llei de l'Estatut dels Treballadors, aprovat pel Reial Decret Legislatiu 1/1995, de 24 de març, ni que l'Autoritat Portuària siga l'empresari principal de l'activitat realitzada pel concessionari, als efectes de l'article 42 del dit text refós.
  
Acabat el termini concessional, revertiran al domini públic estatal els terrenys, obres i instal·lacions objecte de la concessió, i està obligat el concessionari, a càrrec seu, a la demolició i retirada de dites obres i instal·lacions, parcialment o totalment, fins i tot amb reposició del terreny al seu anterior estat, en el termini que se li assenyale i sense dret a cap indemnització, excepte en el cas que l'administració, de pròpia iniciativa o a petició del concessionari, declare que, atés que es manté l'interés públic de les obres i instal·lacions, procedix el seu manteniment per a continuar la seua explotació en la forma que es determine.
  
El concessionari podrà retirar aquells elements que no figuren en l'acta de reconeixement final alçada segons que establix l'anterior condició 9a, sempre que no estiguen units de manera fixa a l'immoble i amb això no es produïsca trencament ni deterioració d'este, si l'administració no decidix també la seua adquisició.
  
17a. Acta de reversió
  
De la recepció per l'administració dels béns revertits, s'alçarà la corresponent acta en presència del concessionari, si compareguera. En l'acta s'indicarà el compliment pel concessionari de l'obligació de reposar el terreny al seu anterior estat o, en el cas que l'administració haguera optat pel manteniment de les obres i instal·lacions, l'estat de conservació d'estes, i s'especificarà els deterioraments que presenten. En este últim cas, l'acta servirà de base per a instruir el corresponent expedient, en el que s'indicarà al concessionari el conjunt de reparacions necessàries que haurà d'executar a càrrec seu en el termini que se li assenyale.
  
18a. Sancions
  
L'incompliment total o parcial de les condicions i prescripcions imposades en la concessió donarà lloc a la incoació del corresponent expedient sancionador, sense perjuí que, quan segons el parer de l'administració, la infracció poguera ser constitutiva de delicte o falta, esta passarà el tant de culpa a la jurisdicció competent.
  
19a. Caducitat
  
Serà causa de declaració de caducitat d'esta concessió, a més de les previstes legalment, l'incompliment de les obligacions descrites en este plec.
  
La declaració de caducitat suposarà la pèrdua de la fiança o fiances constituïdes i podrà comportar, a criteri de l'administració, la demolició, retirada de les obres i instal·lacions, parcial o total, a càrrec del concessionari, fins i tot amb reposició del terreny al seu anterior estat, en el termini que se li assenyale i sense dret a cap indemnització.
  
La tramitació de l'expedient de caducitat es realitzarà amb independència de la incoació del procediment sancionador que procedisca, d'acord amb el que disposa l'anterior condició.
  
20a. Inscripció en el Registre de la Propietat
  
Si el concessionari inscriguera la concessió en el Registre de la Propietat, haurà de facilitar a l'administració certificat acreditatiu de la dita inscripció.
  
Extingida la concessió el concessionari sol·licitarà la cancel·lació de la inscripció i informarà d'això a l'administració concedidora.
  
21a. Execució subsidiària
  
Quan el concessionari obligat a això no porte a terme les accions que li ordene l'administració, en aplicació de les condicions corresponents, esta, de conformitat amb la Llei 30/1992, de Règim Jurídic de les Administracions Públiques i del Procediment Administratiu Comú, podrà procedir a la seua execució subsidiària, i l'import de les despeses, així com dels danys i perjuís, serà a càrrec del concessionari.
  
Esta resolució no esgota la via administrativa. Contra esta pot interposar-se recurs d'alçada davant del conseller d'Obres Públiques, Urbanisme i Transports, en el termini d'un mes, comptador des de l'endemà de la notificació de la present, sense perjuí de la utilització per l'interessat de qualsevol altre recurs que s'estime oportú.
  
València, 24 de setembre de 2002.- El director del Centre de Desenvolupament Marítim: Francisco Pérez López.